शराब पीकर पत्नी पर कापे से हमला किया
शहर के वार्ड 4 में रहने वाले एक व्यक्ति ने शराब के नशे में अपनी प|ी को तेजधार हथियार से वार करके बुरी तरह से घायल कर दिया और मौके से फरार हो गया। महिला को शहर के नागरिक अस्पताल में भर्ती करवाया गया है। पुलिस ने घायल महिला की पुत्री की शिकायत पर उसके पिता के खिलाफ मामला दर्ज कर उसको गिरफ्तार करने के प्रयास शुरु कर दिए हैं।
गांव तलवाड़ा खुर्द निवासी संदीप उर्फ दीपू (40 वर्ष) शहर के वार्ड 4 में अपनी प|ी शांता देवी (38 वर्ष) तथा बच्चों के साथ रहता है। वह गुरुद्वारा रोड पर एक शराब ठेके के सामने अंडों की दुकान अहाता चलाता है। आरोप है कि संदीप उर्फ दीपू पिछले काफी समय से शराब का आदी है जिसे लेकर उनके घर में अक्सर अनबन रहती थी। बताया जाता है कि शुक्रवार देर शाम को संदीप उर्फ दीपू शराब के नशे में धुत्त होकर अपने घर लौटा तो उसकी प|ी शांता देवी ने उसे शराब नहीं पीने के लिए टोका। इसी बात पर उन दोनों में झगड़ा शुरु हो गया। इसी बीच संदीप उर्फ दीपू ने तेजधार कापा निकालकर शांता देवी पर हमला कर दिया। जिससे बचने के लिए वह बाहर की ओर भागी लेकिन संदीप उर्फ दीपू ने शांता देवी पर कापे के कई वार किए जिससे वह बुरी तरह से घायल हो गई। घायल शांता देवी की चीख पुकार सुनकर घर के कमरे में मौजूद उनकी पुत्री बबीना मौके पर पहुंची और उन्हें छुड़ाने का प्रयास किया लेकिन तब तक शांता देवी बुरी तरह से घायल होकर गिर पड़ी थी। इसी बीच शोर सुनकर आस-पड़ोस के लोग मौके पर एकत्र होने लगे तो संदीप उर्फ दीपू मौके से फरार हो गया। लोगों ने घायल शांता देवी को तुरंत शहर के नागरिक अस्पताल में भर्ती करवाया जहां चिकित्सकों ने उसे प्राथमिक उपचार देने के उपरांत सिरसा के नागरिक अस्पताल के लिए रेफर कर दिया। सूचना मिलने पर पुिलस मौके पर पहुंची और घायल महिला शांता देवी की पुत्री बबीना के बयानों के आधार पर उसके पिता संदीप उर्फ दीपू के खिलाफ मामला दर्ज कर लिया है।
hin_Deva hin_Deva hin_Deva